Diari Oficial de la Generalitat Valenciana


Sumari del DOGV 6090, del 29-08-2009 (2009/9776)

DECRET 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat.
-------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2009/08/27/12/dof/vci/html**

### Dades del document

Número de DOGV
:   6090

Data del DOGV
:   29-08-2009

Secció del DOGV
:   I. DISPOSICIONS GENERALS

Número del document
:   2009/9776


Data del document
:   27-08-2009

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Presidència de la Generalitat
    * Conselleria Economia, Hisenda i Ocupació
    * Conselleria Justícia i Administracions Públiques
    * Conselleria Infraestructures i Transport
    * Conselleria de Sanitat
    * Conselleria de Benestar Social
    * Conselleria Turisme
    * Conselleria Immigració i Ciutadania
    * Conselleria Indústria, Comerç i Innovació
    * Conselleria Medi Ambient, Aigua, Urbanisme i Vivenda
    * Conselleria Educació
    * Conselleria Cultura i Esport
    * Conselleria de Governació
    * administració regional
    * competències de l'executiu
    * legislació

DECRET 12/2009, de 27 d'agost, del president de la Generalitat, pel qual es determinen les conselleries en què s'organitza l'administració de la Generalitat. [2009/9776]  
D'acord amb les competències que m'atribuïx l'article 12.1, lletra b, de la Llei del Consell,  
DECRETE  
Article 1  
L'administració de la Generalitat s'organitza en les conselleries següents:  
d'Indústria, Comerç i Innovació  
d'Economia, Hisenda i Ocupació  
de Medi Ambient, Aigua, Urbanisme i Habitatge  
d'Infraestructures i Transport  
d'Educació  
de Cultura i Esport  
de Sanitat  
d'Agricultura, Pesca i Alimentació  
de Justícia i Administracions Públiques  
de Benestar Social  
de Governació  
de Turisme  
d'Immigració i Ciutadania  
Article 2. Presidència de la Generalitat  
1. S'assignen a la Presidència de la Generalitat les competències en matèria de comunicació institucional de la Generalitat, ràdio, televisió i la resta de mitjans de comunicació social.  
2. La Presidència de la Generalitat queda estructurada en els següents òrgans superiors:   
a) El Gabinet del President  
b) La Secretaria Autonòmica de Comunicació   
Article 3. Conselleria d'Indústria, Comerç i Innovació  
1. S'assignen a la Conselleria d'Indústria, Comerç i Innovació les competències en matèria de relacions amb les Corts, secretariat del Consell, representació i defensa en juí i assessorament en dret de la Generalitat, coordinació interdepartamental, empresa, indústria, comerç interior i exterior, consum, i investigació i innovació tecnològica.  
2. Esta Conselleria disposarà dels següents òrgans superiors:   
a) Secretaria Autonòmica de Política Institucional  
b) Secretaria Autonòmica d'Indústria, Comerç i Innovació  
Article 4. Conselleria d'Economia, Hisenda i Ocupació  
1. S'assignen a la Conselleria d'Economia, Hisenda i Ocupació les competències en les àrees d'economia i hisenda i en les matèries de foment de l'ocupació i de l'economia social, formació professional ocupacional i contínua, intermediació en el mercat laboral i la coordinació dels grans projectes.  
2. Esta Conselleria queda estructurada en els següents òrgans superiors:  
a) Secretaria Autonòmica d'Economia i Pressupostos  
b) Secretaria Autonòmica d'Ocupació  
Article 5. Conselleria de Medi Ambient, Aigua, Urbanisme i Habitatge  
1. S'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient, recursos hídrics, canvi climàtic, urbanisme, ordenació del territori i del litoral, habitatge i qualitat de l'edificació.  
2. Esta Conselleria disposarà, com a òrgan superior, de la Secretaria Autonòmica de Medi Ambient, Aigua, Urbanisme i Habitatge.  
Article 6. Conselleria d'Infraestructures i Transport  
1. S'assignen a la Conselleria d'Infraestructures i Transport les competències en matèria d'obres públiques, transports, ports, aeroports i energia.  
2. Esta Conselleria disposarà, com a òrgan superior, de la Secretaria Autonòmica d'Infraestructures i Transport.  
Article 7. Conselleria d'Educació  
1. S'assignen a la Conselleria d'Educació les competències en matèria d'educació, universitats, ciència i política lingüística.  
2. Esta Conselleria queda estructurada en els següents òrgans superiors:  
a) Secretaria Autonòmica d'Educació  
b) Secretaria Autonòmica d'Universitat i Ciència  
Article 8. Conselleria de Cultura i Esport  
1. S'assignen a la Conselleria de Cultura i Esport les competències en matèria de promoció cultural, patrimoni artístic i esports.  
2. Esta Conselleria queda estructurada en els següents òrgans superiors:  
a) Secretaria Autonòmica de Cultura  
b) Secretaria Autonòmica d'Esport  
Article 9. Conselleria de Sanitat  
1. S'assignen a la Conselleria de Sanitat les competències en matèria de sanitat i salut pública.  
2. Esta Conselleria disposarà, com a òrgan superior, de la Secretaria Autonòmica de Sanitat.  
Article 10. Conselleria d'Agricultura, Pesca i Alimentació  
1. S'assignen a la Conselleria d'Agricultura, Pesca i Alimentació les competències en matèria d'agricultura, ramaderia, pesca i alimentació.  
2. Esta Conselleria disposarà, com a òrgan superior, de la Secretaria Autonòmica d'Agricultura, Pesca i Alimentació  
Article 11. Conselleria de Justícia i Administracions Públiques  
1. S'assignen a la Conselleria de Justícia i Administracions Públiques les competències en matèria de justícia, menors, funció pública, col·legis professionals, fundacions, associacions, registres i notariat, modernització de l'administració, cohesió territorial, administració local i el seu patrimoni urbà, relacions amb la Unió Europea, l'Estat i altres comunitats autònomes.  
2. Esta Conselleria queda estructurada en els següents òrgans superiors:  
a) Secretaria Autonòmica de Justícia  
b) Secretaria Autonòmica d'Administracions Públiques  
c) Secretaria Autonòmica de Cohesió Territorial, Relacions amb l'Estat i amb la Unió Europea.  
Article 12. Conselleria de Benestar Social  
1. S'assignen a la Conselleria de Benestar Social les competències relatives a polítiques de prestació sociosanitària, servicis socials, discapacitats, família, adopcions, joventut i dona.  
2. Esta Conselleria queda estructurada en els següents òrgans superiors:  
a) Secretaria Autonòmica de Família i Coordinació Social.  
b) Secretaria Autonòmica d'Autonomia Personal i Dependència.  
Article 13. Conselleria de Governació  
1. S'assignen a la Conselleria de Governació les competències en matèria de situacions d'emergència, interior, protecció civil, gestió de la unitat del Cos Nacional de Policia adscrita a la Comunitat Valenciana, consultes populars i electorals, i desenrotllament de l'Estatut d'Autonomia de la Comunitat Valenciana.  
2. Esta Conselleria disposarà, com a òrgan superior, de la Secretaria Autonòmica de Governació.  
Article 14. Conselleria de Turisme  
1. S'assignen a la Conselleria de Turisme les competències en matèria de turisme.  
2. Esta Conselleria disposarà, com a òrgan superior, de la Secretaria Autonòmica de Turisme  
Article 15. Conselleria d'Immigració i Ciutadania  
1. S'assignen a la Conselleria d'Immigració i Ciutadania les competències en matèria d'immigració, participació ciutadana i cooperació al desenrotllament.  
2. Esta Conselleria disposarà, com a òrgan superior, de la Secretaria Autonòmica d'Immigració i Ciutadania  
DISPOSICIÓ DEROGATÒRIA  
Única  
Queden derogats els decrets 7/2007, de 28 de juny, i 28/2008, de 18 de setembre.   
DISPOSICIÓ FINAL  
Única  
Este decret entrarà en vigor el dia que s'aprove.  
València, 27 d'agost de 2009  
El president de la Generalitat,  
FRANCISCO CAMPS ORTIZ


Còpia Permalink ELI